Ադրբեջանում Միացյալ Նահանգների դեսպանատունը հայտարարել էր, թե ուշադիր հետեւել է երիտասարդ ակտիվիստ Բախտիար Հաջիեւի գործի ընթացքին, եւ նշել էր, թե Հաջիեւի ձերբակալությունը տեղի է ունեցել այն բանից անմիջապես հետո, երբ նա փորձել է ադրբեջանական իշխանությունների դեմ բողոքի ակցիաներ կազմակերպել: Դա նշանակում է, որ կառավարության պաշտոնական ներկայացուցիչները դատական համակարգի միջոցով պատժում են այլ կարծիք ունեցողներին: